CELEX: 52008PC0563
Language: fi
Date: 2008-09-17
Title: Ehdotus: neuvoston asetus yhteisen maatalouspolitiikan rahoituksesta annetun asetuksen (EY) N:o 1290/2005 sekä maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta yhteisön vähävaraisimmille henkilöille suunnatun elintarvikkeiden jakelun osalta {SEK(2008) 2436} {SEK(2008) 2437}

Tärkeä oikeudellinen huomautus

|

52008PC0563

Ehdotus: neuvoston asetus yhteisen maatalouspolitiikan rahoituksesta annetun asetuksen (EY) N:o 1290/2005 sekä maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta yhteisön vähävaraisimmille henkilöille suunnatun elintarvikkeiden jakelun osalta {SEK(2008) 2436} {SEK(2008) 2437}  /* KOM/2008/0563 lopull. - CNS 2008/0183 */  

	[pic] | EUROOPAN YHTEISÖJEN KOMISSIO |Bryssel 17.9.2008KOM(2008) 563 lopullinen2008/0183 (CNS)Ehdotus:NEUVOSTON ASETUSyhteisen maatalouspolitiikan rahoituksesta annetun asetuksen (EY) N:o 1290/2005 sekä maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta yhteisön vähävaraisimmille henkilöille suunnatun elintarvikkeiden jakelun osalta{SEK(2008) 2436}{SEK(2008) 2437}PERUSTELUT1. Ehdotuksen taustaNeuvoston asetuksessa (ETY) N:o 3730/87 vahvistetaan yleiset säännöt, jotka koskevat yhteisön vähävaraisimmille jaettavaksi tarkoitettujen elintarvikkeiden luovuttamista interventiovarastoista tietyille järjestöille. Kyseinen asetus kumottiin myöhemmin ja sisällytettiin maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä annettuun asetukseen (yhteisiä markkinajärjestelyjä koskeva asetus).Yhteisön perustamat interventiovarastot ovat yli kahden vuosikymmenen ajan olleet vähävaraisimmille suunnattujen elintarvikkeiden luotettavia toimittajia. Elintarvikkeiden jakelun tarve on lisääntynyt yhteisön perättäisten laajentumisten myötä, jolloin apua tarvitseva väestönosa on huomattavasti suurentunut. Yli 13 miljoonaa ihmistä hyötyi tästä tukiohjelmasta vuonna 2006. Elintarvikkeiden hintojen nousu heikentää lisäksi vähävaraisimpien henkilöiden elintarviketurvaa ja lisää elintarvikeavun kustannuksia.Yhteisen maatalouspolitiikan (YMP) tavoitteena on perustamissopimuksen 33 artiklan 1 kohdan mukaan markkinoiden vakauttaminen ja kohtuullisten kuluttajahintojen takaaminen. Kyseisen ohjelman osana toteutetut elintarvikkeiden jakelusuunnitelmat ovat vuosien mittaan auttaneet saavuttamaan nämä molemmat tavoitteet. Jakelusuunnitelmat ovat osoittautuneet olennaisen tärkeäksi välineeksi, sillä niiden avulla on voitu parantaa yhteisön vähävaraisimpien henkilöiden puutteellista elintarviketurvaa ja elintarvikkeiden laajamittaista saatavuutta Euroopan unionissa sekä pienentää interventiovarastoja.YMP:tä on viime vuosina muutettu merkittävästi, ja sen painopiste on siirtynyt ensisijaisesta tuottavuuden lisäämistavoitteesta maatalouden pitkän aikavälin kestävyyden parantamiseen. Sääntelykeinona käytettävä interventio on tässä yhteydessä poistettu kokonaan eräiltä tuotteilta, kuten oliiviöljyltä, sokerilta ja maissilta, ja muiden tuotteiden osalta interventio on palautettu alkuperäiseen turvaverkon rooliinsa. Tästä johtuu, että elintarvikkeiden jakelua koskevan yhteisön ohjelman riippuvuus markkinoilta tehdyistä hankinnoista on vuosien myötä lisääntynyt merkittävästi.Euroopan unionin vähävaraisimmille suunnatusta elintarvikeapuohjelmasta vastaavien hyväksyttyjen hyväntekeväisyysjärjestöjen varustamista koskevassa, 4. huhtikuuta 2006 tekemässään kannanotossa Euroopan parlamentti ilmaisi huolensa Euroopan unionin vähävaraisimmille suunnatun elintarvikeapuohjelman tulevaisuudesta ja pyysi komissiota ja neuvostoa myöntämään näiden ihmisten ravinnonsaannin tyydyttämisen välttämättömyyden ja tekemään elintarvikeapuohjelmasta pysyvän järjestelmän.Euroopan parlamentti antoi sittemmin 22. toukokuuta 2008 päätöslauselman elintarvikkeiden hintojen noususta Euroopan unionissa ja kehitysmaissa. Päätöslauselmassa korostetaan, että oikeus saada elintarvikkeita on perusoikeus ja että koko ajan on parannettava kaikkien ihmisten mahdollisuuksia saada riittävästi elintarvikkeita aktiivisen ja terveen elämän turvaamiseksi.Komissio on jo tunnustanut tämän ohjelman tärkeyden 20. toukokuuta 2008 antamassaan tiedonannossa ”Nousevien elintarvikehintojen haasteeseen vastaaminen – Suunta EU:n toimille”. Parlamentissa 18. kesäkuuta 2008 pitämässään puheessa Euroopan komission puheenjohtaja totesi, että komissio ennakoi kyseisen aloitteen budjettimäärärahojen kasvavan kaksi kolmasosaa.- Kuulemiset ja vaikutusten arviointiElintarvikkeiden jakelua koskevasta yhteisön ohjelmasta järjestetty julkinen internet-kuuleminen herätti runsaasti kiinnostusta, ja suurin osa vastaajista kannatti yhteisön elintarvikkeiden jakeluohjelman jatkamista. Jäsenvaltioissa toteutettavaan jakeluun osallistuvilta hyväntekeväisyysjärjestöiltä pyydettiin ehdotuksia kahdessa seminaarissa, jotka järjestettiin 11. huhtikuuta ja 15. heinäkuuta 2008, ja kansalliset viranomaiset esittivät omat näkemyksensä ohjelman täytäntöönpanosta maatalouden yhteisen markkinajärjestelyn hallintokomiteassa.Sääntelyn parantamista koskevan sitoumuksen mukaisesti komissio on arvioinut seuraavien neljän mahdollisen vaihtoehdon vaikutuksia: ”tilanteen pitäminen ennallaan”, jolloin interventiovarastot säilyisivät ainoana pysyvänä elintarvikkeiden hankintalähteenä; ”interventiovarastot täydennettyinä markkinoilta tehtävillä hankinnoilla”, jolloin ohjelma nojautuisi interventiovarastoista tehtäviin siirtoihin silloin, kun varastoja on käytettävissä, täydennettynä markkinoilta tehtävillä hankinnoilla; ”pelkät markkinoilta tehtävät hankinnat”, jolloin interventiovarastojen käyttö ei olisi enää mahdollista; ja ”elintarvikkeiden jakelun lopettaminen”, jolloin elintarvikkeiden jakeluohjelmasta joko luovuttaisiin vähitellen tai se lakkautettaisiin kerralla. Vaikutusten arvioinnissa todettiin, että tavoitteet saavutetaan parhaiten toisessa ja kolmannessa vaihtoehdossa.2. Ehdotuksen osatKomissio ehdottaa näin ollen, että elintarvikkeiden jakeluohjelmaa tarkistetaan seuraavien seikkojen pohjalta:-  Kaksi hankintalähdettä. Elintarvikkeita voidaan hankkia joko interventiovarastoista tai markkinoilta. Viimeksi mainitun lähteen käyttöä ei enää rajoitettaisi vain tilanteisiin, joissa interventiovarastot ovat tilapäisesti tyhjentyneet. Etusija annetaan kuitenkin soveltuvien interventiovarastojen käytölle, sikäli kun niitä on käytettävissä.-  Jaettavien elintarvikkeiden aiempaa laajempi valikoima. Ohjelmassa tarjottavien elintarvikkeiden ravintotasapainon parantamiseksi jaettavat tuotteet eivät rajoittuisi enää pelkästään intervention alaisiin tuotteisiin. Jäsenvaltion viranomaiset valitsisivat elintarvikkeet ravintoarvojen perusteella, ja ne jaettaisiin yhteistyössä kansalaisyhteiskuntaa edustavien kumppaneiden kanssa.-  Pitkän aikavälin näkökulma. Elintarvikkeiden jakelutoimet edellyttävät pitkän aikavälin suunnittelua ja huolellista valmistelua kansallisten viranomaisten ja asiaan liittyvien kansalaisyhteiskuntaa edustavien kumppaneiden taholta. Jotta yhteisön elintarvikkeiden jakelusuunnitelmaa voitaisiin tehostaa, se olisi vahvistettava kolmeksi vuodeksi. Toisena ja kolmantena vuonna myönnettävän tuen määrät olisivat vain ohjeellisia, ja budjettivallan käyttäjän olisi myöhemmin vahvistettava ne.-  Selkeämmät painopisteet. Jäsenvaltioiden tekemät tukihakemukset nojautuisivat kansallisiin elintarvikkeiden jakeluohjelmiin, joissa esitetään jäsenvaltioiden tavoitteet ja painopisteet vähävaraisimmille suunnattavan elintarvikkeiden jakelun alalla.-  Yhteisrahoitus. Yhteisrahoituksen käyttöönotto tukisi ohjelman koheesioulottuvuutta, varmistaisi asianmukaisen suunnittelun ja parantaisi synergiaa. Saataville asetetun yhteisön rahoituksen joustavan käyttöönoton ja jatkuvasti korkean käyttöasteen mahdollistamiseksi yhteisön rahoitusosuus olisi kauden 2010/2012 suunnitelmassa 75 % ja koheesiojäsenvaltioissa 85 %. Kauden 2013/2015 suunnitelmasta alkaen yhteisön rahoitusosuudet olisivat vastaavasti 50 % ja 75 %.-  Seurannan ja raportoinnin tehostaminen. Raportointivelvollisuuksia lisättäisiin eri tasoilla, ja niihin sisällytettäisiin komission viimeistään 31. joulukuuta 2012 laatima kertomus Euroopan parlamentille ja neuvostolle.3. TalousarviovaikutuksetEhdotettujen sääntöjen tavoitteena on panna täytäntöön yhteisön vähävaraisimmille henkilöille suunnatun elintarvikkeiden jakeluohjelman uudet säännökset. Yhteisö osallistuu uuden ohjelman rahoitukseen, minkä vuoksi asetuksen (EY) N:o 1290/2005 3 artiklan 1 kohtaa on tarpeen muuttaa. Näillä säännöillä ei itsessään ole talousarviovaikutuksia. Talousarviovaikutukset alkavat vuoden 2010 elintarvikkeiden jakeluohjelman myötä ja määräytyvät kyseisen ohjelman laatimisen hetkellä.2008/0183 (CNS)Ehdotus:NEUVOSTON ASETUSyhteisen maatalouspolitiikan rahoituksesta annetun asetuksen (EY) N:o 1290/2005 sekä maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta yhteisön vähävaraisimmille henkilöille suunnatun elintarvikkeiden jakelun osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen,ottaa huomioon Euroopan parlamentin lausunnon[1],sekä katsoo seuraavaa:(1) Yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annettu neuvoston asetus (ETY) N:o 3730/87[2], joka on sittemmin kumottu ja sisällytetty neuvoston asetukseen (EY) N:o 1234/2007[3], on yli kahden vuosikymmenen ajan tarjonnut luotettavan perustan elintarvikkeiden jakamiseksi yhteisön vähävaraisimmille henkilöille.(2) Yhteisen maatalouspolitiikan (YMP) tavoitteena on perustamissopimuksen 33 artiklan 1 kohdan mukaan markkinoiden vakauttaminen ja kohtuullisten kuluttajahintojen takaaminen. Kyseisen ohjelman osana toteutetut elintarvikkeiden jakelusuunnitelmat ovat vuosien mittaan tukeneet menestyksekkäästi näiden molempien tavoitteiden saavuttamista. Jakelusuunnitelmat ovat osoittautuneet olennaisen tärkeäksi välineeksi, sillä niiden avulla on voitu parantaa yhteisön vähävaraisimpien henkilöiden puutteellista elintarviketurvaa ja elintarvikkeiden laajamittaista saatavuutta yhteisössä sekä pienentää interventiovarastoja.(3) Euroopan unionin vähävaraisimmille suunnatusta elintarvikeapuohjelmasta vastaavien hyväksyttyjen hyväntekeväisyysjärjestöjen varustamista koskevassa, 4 päivänä huhtikuuta 2006 tekemässään kannanotossa[4] Euroopan parlamentti katsoi, että Euroopan unionin vähävaraisimmille suunnattu elintarvikeapuohjelma oli osoittanut toimivuutensa, ja siitä oli tullut elintärkeä miljoonille EU:n kansalaisille. Parlamentti ilmaisi myös olevansa huolissaan Euroopan unionin vähävaraisimmille suunnatun elintarvikeapuohjelman tulevaisuudesta ja pyysi komissiota ja neuvostoa muun muassa myöntämään näiden ihmisten ravinnonsaannin tyydyttämisen välttämättömyyden ja tekemään Euroopan unionin elintarvikeapuohjelmasta pysyvän järjestelmän.(4) Yhteisön perättäiset laajentumiset ovat lisänneet elintarvikeapuohjelmien potentiaalisten edunsaajien lukumäärää yhteisössä. Samanaikaisesti elintarvikkeiden hintojen nousu on heikentänyt vähävaraisimpien henkilöiden elintarviketurvaa ja lisännyt elintarvikeavun kustannuksia. Tämän johdosta kyseisen, alun perin asetuksella (ETY) N:o 3730/87 käyttöönotetun ohjelman merkitys on vuosien kuluessa kasvanut. Sen vuoksi on ehdottoman tärkeää jatkaa ohjelman soveltamista yhteisön tasolla ja mukauttaa sitä vastaamaan markkinoiden kehitystä.(5) Nykyinen elintarvikkeiden jakeluohjelma perustuu tuotteiden jakamiselle yhteisön interventiovarastoista, ja sitä täydennetään tilapäisesti markkinoilta tehtävillä hankinnoilla. YMP:n perättäiset uudistukset ja tuottajahintojen suotuisa kehitys ovat kuitenkin saaneet aikaan interventiovarastojen ja käytettävissä olevan tuotevalikoiman asteittaisen pienentymisen. Sen vuoksi olisi säädettävä, että myös markkinoilta tehtävät hankinnat ovat ohjelman pysyvä hankintalähde interventiovarastojen täydentämiseksi silloin, kun soveltuvia interventiovarastoja ei ole käytettävissä.(6) Yhteisön ohjelma ei voi olla ainoa ratkaisu yhteisön elintarvikeapua koskeviin kasvaviin tarpeisiin. Viranomaisten täytäntöönpanemat kansalliset politiikat ja kansalaisyhteiskunnan aktivoituminen ovat yhtä lailla tarpeen elintarviketurvan takaamiseksi vähävaraisimmille. Yhteisön ohjelma, jossa koheesio on tärkeässä osassa, voisi kuitenkin toimia mallina vähävaraisimmille suunnattujen elintarvikkeiden jakamiselle, auttaa luomaan synergioita ja kannustaa julkisia ja yksityisiä aloitteita, joiden tavoitteena on parantaa apua tarvitsevien ihmisten elintarviketurvaa. Se voi lisäksi edistää käytettävissä olevien huvenneiden interventiovarastojen parasta mahdollista käyttöä, ottaen huomioon niiden maantieteellinen hajanaisuus eri jäsenvaltioissa. Yhteisön ohjelma ei sen vuoksi saisi rajoittaa asiaan liittyvien kansallisten politiikkojen soveltamista.(7) Jotta yhteisön ohjelman koheesioulottuvuutta voitaisiin täysimääräisesti hyödyntää ja vahvistaa sen avulla luotuja synergioita sekä varmistaa asianmukainen suunnittelu, olisi säädettävä jäsenvaltioiden osallistumisesta elintarvikkeiden jakeluohjelman rahoitukseen. Yhteisön enimmäisrahoitusosuudet olisi vahvistettava, ja kyseinen yhteisön rahoitusosuus olisi lisättävä neuvoston asetuksen (EY) N:o 1290/2005[5] 3 artiklan 1 kohdassa vahvistettuun luetteloon toimenpiteistä, joille voidaan myöntää Euroopan maatalouden tukirahaston (maataloustukirahaston) rahoitusta. Tarkistetun ohjelman ensimmäisinä toteuttamisvuosina olisi sovellettava suurempia yhteisrahoitusosuuksia, jotta voitaisiin varmistaa varojen jatkuvasti korkea käyttöaste ja yhteisrahoituksen asteittainen käyttöönotto sekä mahdollistaa joustava siirtyminen tarkistettuun ohjelmaan ja välttää sen soveltamisen keskeytyminen mahdollisen resurssien puutteen vuoksi.(8) Yhteisön taloudellisen ja sosiaalisen yhteenkuuluvuuden lujittamiseksi maataloustukirahaston rahoituksen määrä olisi vahvistettava ottaen huomioon komission päätöksen 2006/596/EY[6] liitteessä I tai myöhemmissä asiaa koskevissa päätöksissä lueteltujen koheesiorahastorahoitukseen oikeutettujen jäsenvaltioiden tilanne.(9) Kokemusten mukaan tämän ohjelman hallintoon on toivottavaa tehdä joitain parannuksia erityisesti sen vuoksi, että jäsenvaltioille ja nimetyille järjestöille voitaisiin monivuotisten suunnitelmien myötä tarjota pidemmän aikavälin näkymiä. Sen vuoksi komission olisi vahvistettava ohjelman täytäntöönpanemiseksi kolmivuotissuunnitelmia, jotka perustuvat jäsenvaltioiden komissiolle osoittamiin pyyntöihin ja muihin komission tarpeellisiksi katsomiin tietoihin. Jäsenvaltioiden olisi nojauduttava minkä tahansa kolmivuotissuunnitelman puitteissa jaettavia elintarvikkeita koskevissa pyynnöissään kansallisiin elintarvikkeiden jakeluohjelmiin, joissa vahvistetaan jäsenvaltioiden tavoitteet ja painopisteet vähävaraisimmille henkilöille suunnattavan elintarvikkeiden jakelun alalla. Komission olisi määriteltävä puolueeton menetelmä käytettävissä olevien varojen jakamiseksi.(10) Sen vuoksi asetuksia (EY) N:o 1290/2005 ja (EY) N:o 1234/2007 olisi muutettava,ON ANTANUT TÄMÄN ASETUKSEN:1 artiklaLisätään asetuksen (EY) N:o 1290/2005 3 artiklan 1 kohtaan g alakohta seuraavasti:”g) yhteisön rahoitusosuus asetuksen (EY) N:o 1234/2007 27 artiklassa säädettyyn yhteisön vähävaraisimmille henkilöille suunnattuun elintarvikkeiden jakeluun.”2 artiklaMuutetaan asetus (EY) N:o 1234/2007 seuraavasti:(1) Korvataan 27 artikla seuraavasti:”27 artikla Elintarvikkeiden jakelu yhteisön vähävaraisimmille henkilöille1. Interventiovarastoissa olevia tuotteita on asetettava saataville tai elintarvikkeita on ostettava markkinoilta, jotta jäsenvaltioiden nimeämät järjestöt voivat jakaa elintarvikkeita yhteisön vähävaraisimmille henkilöille.Elintarvikkeita on ostettava markkinoilta ainoastaan, jos elintarvikkeiden jakeluohjelmaan soveltuvia interventiovarastoja ei ole käytettävissä.2. Jäsenvaltioiden, jotka haluavat osallistua ohjelmaan, on toimitettava komissiolle kansalliset elintarvikkeiden jakeluohjelmansa, jotka sisältävät pyyntöjä kyseisen kolmivuotiskauden aikana jaettavien elintarvikkeiden määristä ja muita tarpeellisia tietoja.3. Edellä 1 kohdassa tarkoitetun ohjelman on perustuttava kolmivuotissuunnitelmiin, jotka komissio on laatinut jäsenvaltioiden 2 kohdan mukaisesti tiedoksi antamien pyyntöjen sekä muiden komission tarpeellisiksi katsomien tietojen perusteella.Kolmivuotissuunnitelmassa on vahvistettava yhteisön vuotuiset jäsenvaltiokohtaiset määrärahat ja jäsenvaltioiden vuotuiset vähimmäisrahoitusosuudet, jotka komissio määrittää 43 artiklan g alakohdan mukaisesti annetuissa täytäntöönpanosäännöissä vahvistettavaa menetelmää noudattaen. Ohjelman toista ja kolmatta vuotta koskevat määrärahat ovat ohjeellisia. Ohjelmaan osallistuvien jäsenvaltioiden on vahvistettava 2 kohdassa tarkoitetut pyynnöt vuosittain. Vahvistusten jälkeen komissio päättää kunakin seuraavana vuonna lopullisista määrärahoista käytettävissä olevien talousarviomäärärahojen rajoissa.Kolmivuotissuunnitelmaa voidaan muuttaa elintarvikkeiden jakeluohjelmien täytäntöönpanoon vaikuttavan kehityksen perusteella.4. Jäsenvaltioiden 1 kohdan mukaisesti nimeämät järjestöt eivät voi olla kaupallisia yrityksiä.Edellä 1 kohdassa tarkoitetut elintarvikkeet on luovutettava nimetyille järjestöille maksutta.Vähävaraisimmille henkilöille suunnattu elintarvikkeiden jakelu on hoidettavaa) ilmaiseksi, taib) hintaan, joka ei missään tapauksessa ole nimetyille järjestöille toimen toteuttamisesta aiheutuneiden kustannusten oikeuttamaa tasoa korkeampi, lukuun ottamatta kustannuksia, jotka voidaan kattaa 6 kohdan toisen alakohdan b alakohdan nojalla.5. Ohjelmaan osallistuvien jäsenvaltioiden ona) toimitettava komissiolle vuosikertomus ohjelman täytäntöönpanosta;b) tiedotettava komissiolle riittävän ajoissa kehityksestä, joka vaikuttaa elintarvikkeiden jakeluohjelmien täytäntöönpanoon.6. Ohjelman mukaisia tukikelpoisia kustannuksia ovata) interventiovarastoista poistettujen tuotteiden kustannukset, jotka kirjataan interventiohintana, jota on tarvittaessa painotettu laatuerot huomioon ottavilla kertoimilla;b) markkinoilta hankittujen elintarvikkeiden kustannukset.Seuraavia kustannuksia voidaan 43 artiklan g alakohdan mukaisesti pitää tukikelpoisina:a) kustannukset, jotka aiheutuvat 1 kohdassa tarkoitettujen elintarvikkeiden kuljettamisesta nimetyille järjestöille;b) nimetyille järjestöille aiheutuvat, ohjelman täytäntöönpanoon suoraan liittyvät elintarvikkeiden kuljetuskustannukset ja hallinnolliset kustannukset.7. Yhteisö osallistuu ohjelman mukaisten tukikelpoisten kustannusten rahoitukseen.Yhteisön rahoitusosuus ona) 1. tammikuuta 2010 alkavan kolmivuotissuunnitelman osalta enintään 75 prosenttia tukikelpoisista kustannuksista, tai 85 prosenttia tukikelpoisista kustannuksista koheesiorahoitukseen vuosina 2007–2013 oikeutetuissa jäsenvaltiossa, jotka luetellaan komission päätöksen 2006/596/EY* liitteessä I;b) seuraavien kolmivuotissuunnitelmien osalta enintään 50 prosenttia tukikelpoisista kustannuksista, tai 75 prosenttia tukikelpoisista kustannuksista koheesiorahoitukseen kulloisenakin vuonna oikeutetuissa jäsenvaltiossa, jotka luetellaan komission päätöksen 2006/596/EY liitteessä I ja myöhemmissä päätöksissä.8. Yhteisön ohjelma ei estä soveltamasta yhteisön lainsäädännön mukaisia kansallisia ohjelmia, joissa jaetaan elintarvikkeita vähävaraisimmille henkilöille.* EUVL L 243, 6.9.2006, s. 47.”(2) Korvataan 43 artiklan g ja h alakohta seuraavasti:”g) edellä 27 artiklassa säädetty yhteisön vähävaraisimmille henkilöille suunnattu elintarvikkeiden jakeluohjelma, mukaan luettuina säännöt, jotka koskevat varainhoitoa ja budjettihallintoa, jäsenvaltioiden välisiä interventiotuotteiden siirtoja ja mainitun artiklan 6 kohdan ensimmäisen alakohdan a alakohdassa tarkoitettuja kertoimia;h) edellä 27 artiklan 3 kohdassa säädettyjen kolmivuotissuunnitelmien laatiminen ja muuttaminen, mukaan luettuina lopullisia määrärahoja koskevat komission päätökset;”.(3) Lisätään 184 artiklaan 9 kohta seuraavasti:”(9) viimeistään 31 päivänä joulukuuta 2012 Euroopan parlamentille ja neuvostolle kertomuksen 27 artiklassa säädetyn yhteisön vähävaraisimmille henkilöille suunnatun elintarvikkeiden jakeluohjelman soveltamisesta, ja tarvittaessa asianmukaiset ehdotukset.”3 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä .Sitä sovelletaan 1 päivänä tammikuuta 2010 tai sen jälkeen alkaviin kolmivuotissuunnitelmiin.Vuoden 2009 jakelusuunnitelman toteuttamiseksi 1 ja 2 artiklan mukaisesti muutettuja säännöksiä sovelletaan sellaisina, kuin ne olivat ennen tämän asetuksen voimaantuloa.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […]Neuvoston puolestaPuheenjohtajaRAHOITUSSELVITYS |1. | BUDJETTIKOHTA: 05 02 04 01 | MÄÄRÄRAHAT 2008: 307 miljoonaa euroa |2. | OTSIKKO: Neuvoston asetus yhteisen maatalouspolitiikan rahoituksesta annetun asetuksen (EY) N:o 1290/2005 sekä maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) annetun asetuksen (EY) N:o 1234/2007 muuttamisesta |3. | OIKEUSPERUSTA: Euroopan yhteisön perustamissopimuksen 37 artikla |4. | TAVOITTEET: Panna täytäntöön vähävaraisimmille henkilöille suunnattua elintarvikkeiden jakeluohjelmaa koskevat uudet säännökset |5. | VAIKUTUKSET TALOUSARVIOON | 12 KUUKAUDEN JAKSO (milj. euroa) | KULUVA VARAINHOITOVUOSI 2008 (milj. euroa) | SEURAAVA VARAIN-HOITOVUOSI 2009 (milj. euroa) |5.0 | MENOT - EY:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUUT | - | - | - |5.1 | TULOT - EY:N OMAT VARAT (MAKSUT/TULLIT) - KANSALLISELLA TASOLLA | - | - | - |2010 | 2011 | 2012 | 2013 |5.0.1 | MENOARVIO | (a) | - | - | - |5.1.1 | TULOARVIO | - | - | - | - |5.2 | LASKUTAPA: - |6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI |6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI |6.2 | LISÄTALOUSARVION TARVE | KYLLÄ/EI |6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI |HUOMAUTUKSIA: (a) Ehdotettujen sääntöjen tavoitteena on panna täytäntöön yhteisön vähävaraisimmille henkilöille suunnatun elintarvikkeiden jakeluohjelman uudet säännökset. Yhteisö osallistuu uuden ohjelman rahoitukseen, minkä vuoksi asetuksen (EY) N:o 1290/2005 3 artiklan 1 kohtaa on tarpeen täydentää. Näillä säännöillä ei itsessään ole talousarviovaikutuksia. Talousarviovaikutukset alkavat vuoden 2010 elintarvikkeiden jakeluohjelman myötä ja määräytyvät kyseisen ohjelman laatimisen hetkellä. |[1] XX[2] EYVL L 352, 15.12.1987, s. 1.[3] EUVL L 299, 16.11.2007, s. 1.[4] EUVL C 293 E, 2.12.2006, s. 170.[5] EUVL L 209, 11.8.2005, s. 1.[6] EUVL L 243, 6.9.2006, s. 47.